Áform um frumvarp til laga um breytingu á lögum um virðisaukaskatt ( byggingastarfsemi , almenningssamgöngur o.fl. ) Fjármála - og efnahagsráðuneytið Áform um lagasetningu Málefnasvið : Niðurstöður í vinnslu Umsagnarfrestur er liðinn ( 20.12.2019 – 15.01.2020 ) . Umsagnir voru birtar jafnóðum og þær bárust . Skoða umsagnir . Niðurstöður samráðsins verða birtar þegar unnið hefur verið úr þeim ábendingum og athugasemdum sem bárust . Áformaðar breytingar á lögum um virðisaukaskatt sem fela í sér breytingar á ákvæðum laganna er varða byggingastarfsemi , almenningssamgöngur , fjármálastarfsemi og skýrleika skattframkvæmdar og bætt skattskil . Í fyrsta lagi er áformað að taka til endurskoðunar ákvæði laganna er varða byggingarstarfsemi , frjálsa og sérstaka skráningu og endurgreiðslu virðisaukaskatts til byggingaraðila . Í öðru lagi er áformað að leggja til að ákvæði laganna er varðar undanþágu verktaka frá innheimtu virðisaukaskatts í almenningssamgöngum verði endurskoðað . Í þriðja lagi er áformað að leggja til breytingar á ákvæði laganna er varðar undanþágu fjármálastarfsemi frá virðisaukaskatti . Eftir atvikum mun samhliða fara fram skoðun á þeim ákvæðum laganna er varða kaup og sölu á fjármálaþjónustu milli landa . Í fjórða og síðasta lagi eru lagðar til breytingar og lagfæringar á tilteknum ákvæðum laganna til styrkingar á skattframkvæmd og málsmeðferð ríkisskattstjóra í skattamálum , sbr. IX. kafli laganna , með það að markmið að leiðarljósi að vinna gegn skattundanskotum .